Azərbaycan boksçuları Avropa birinciliyində qalib gəldilər\n4 Oktyabr 2012 13:22 (UTC+04:00)\nRusiyanın Anapa şəhərində boks üzrə məktəblilər arasında Avropa birinciliyi davam edir.\nAzərbaycan Boks Federasiyasından Trend-ə verilən məlumata görə, yarışın ikinci günündə milli komandamızın 6 üzvü rinqə çıxıb. Onlardan üçü öz döyüşlərini qələbə ilə başa vurublar. 52 kq çəki dərəcəsində mübarizə aparan Pərviz Quliyevin qələbəsi daha parlaq alınıb. Həmyerlimizin qüvvətli zərbələrindən sonra xorvatiyalı Andro Yançik birinci raundda təslim olub.\nBu gün boksçularımızdan Malik Həsənov (38,5 kq), Hümbət İmanov (41,5 kq), Ümid Rüstəmov (44,5 kq), Sərxan Əliyev (46 kq), Pərviz Quliyev (52 kq), Hacı Dilbazov (65 kq) və Məhəmməd Abdullayev (76+kq) rinqə çıxacaqlar.\nAvropa birinciliyinə oktyabrın 6-da yekun vurulacaq.


İnformatika müəllimləri arasında keçirilən “Ən yaxşı videotədris resursu – 2014” müsabiqəsinin qalibləri bəlli oldu\nİnformatika müəllimləri arasında keçirilən "Ən yaxşı videotədris resursu – 2014" müsabiqəsinin nəticələri məlum oldu.\nMüsabiqə şərtlərinə görə, resurslar ümumtəhsil məktəbləri üçün I-XI siniflər üzrə "İnformatika" dərsliklərində olan mövzular əsasında hazırlanmalıdı, videodərs və ya videodərslərin izahatı Azərbaycan dilində olmalı idi.\nEyni zamanda müsabiqəyə təqdim olunan bütün videodərslər internetdə yerləşdirilərək, ekspertlər tərəfindən qiymətləndirilib.\nBeləliklə, birinci yerin qalibləri "Turbo Pascal redaktoru" layihəsi üzrə Natəvan Mustafayeva, "HTML dili" layihəsi üzrə Aynur Çakabay olub.\nİkinci yerin qalib layihələri isə "MS Excel -2007" (Sənubər Məmmədova), "Kompüter nəsilləri" (Nigar Qəhrəmanova) olub.\nÜçüncü yerin sahibləri Nailə İsmayılova ("Şəbəkə Texnologiyası"), Çinarə Bayramova ("Dövri alqoritmlər"), Leyla Mustafayeva ("Say sistemləri"), Almaz Qurbanova ("Fayl və qovluqlar"), Əsmər Cəfərova ("SketchUp proqramında evin hazırlanması"), Ramil Cəfərov ("Fraqmentlər üzərində iş"), dördüncü yerin (həvəsləndirici) sahibləri isə Xanım Əliyeva, Lətafət Nəsibova, Kifayət Mövsümova və Kənan İsmayılov olublar.\nTəşkilat Komitəsindən bildirilib ki, qaliblərin mükafatlandırılması 14 noyabr saat 10:30-da Bakı şəhəri 283 saylı məktəbdə (ünvan: 8 m/r, "Azadlıq prospekti" metrostansiyasının yanı, "İstanbul" klinikasının arxası) keçiriləcək.


Saatı 20 Dollara » Qadınla.Com - Qadınlar Birİncidir!\nTarix: 19-07-2016, 17:11\n" Bu da oldu mu ? " dedirən hadisə , ABŞ-da reallaşır. 20 dollar verirsiniz və ABŞ-lı gənc bir qız sizin üçün Pokemon yığır , onları inkişaf etdirir. Sonxeber.az məlumat verir ki, son dövrlərdə hər kəsin dəlilər kimi oynadığı oyun : Pokemon Go. Belə ki bu oyunun qaydaları uzun məsafələri qəth etmək və pokemən toplayib onlari inkişaf etdirməkdi. ABŞ-da yaşayan 24 yaşında olan bu gənc qız məşhur elan saytında bir elan meydana gətirmişdi. Saatına 20 dollar ( təxminən 32 AZN ) verənlər üçün Pokemon yığır. Elani təqdim edirik: "Xidmətlərim çox sadə: Pokemon tutmaq üçün 1-4 saat sərf edirəm. Pokemonlar toplayıram, onları inkişaf etdirirəm. Hər bir saatı 20 dollara". loading... 40\npokemonun menasini bilen var sa soylesin\n22 iyul 2016 23:01\nPokemon ne demekdiki?:)))\n21 iyul 2016 20:03\nYaxşı pul qazanmaq yoludu\n20 iyul 2016 23:05\nNe yaxşi pu qazanmağin yeni yolunu tapib\n20 iyul 2016 14:12\nxesdesi olanlar coxdu verib yiqacaqlar o pokemonlari\n20 iyul 2016 13:54\nAyyy bu oynu hamı oynayır Azerbaycandada yayılıb\n20 iyul 2016 12:19\nOyun hec oynamiram.alude olanda ayrilmaq olmur.adamin esebleride korlanir vaxtida ucur.\n20 iyul 2016 12:08\nSitat: BarbarisMen bawa duwmedim hecne sovsem Pokemon ne dimekdii valla mende\n20 iyul 2016 11:26\nUwaqda ferasete bax:)))O gun telde baxdim,cox duwuk,seviyyesiz bir oyundu.Bura geldise batdiq.Zaten hami gozun zilleyib telefonda inek,toyuq besleyir,birde pokemon xesteliyine tutularlar:)Onu da deyimki,bele seviyyesiz weyler bizlere tez gelib catar.\n20 iyul 2016 01:25\nBu gun xeberlerde verdiler.canli oyundu qizlar kimler oynayirsa tanimasan bele cixirsan yolda hemin adamda oyuncudusa ondan yiqirsan.bele bir weydi\n20 iyul 2016 00:21\nPokemon Go oyunu maraqli ola biler amma mence bekar adamlar ucundu)) Biri ele menim qardasim)) Isteyir bura ucun de olan versiyasi cixsin, o da oynasin))) Tesevvur ele cixibsan eshiye. Sorusanda ki neynirsen?, hara gedirsen? deyirsen ki, Pokemon axtariram Camaatin Isi gucu qurtarib collere dusub iqradaki pokemonu axtarir)))) Nebilim eshi... Saatina 20 dollar verenlerin de agli harasindadi melumdu :)) ...666...\nMen bawa duwmedim hecne sovsem Pokemon ne dimekdii 19 iyul 2016 23:15\nmen bawa duwmedim ne deyir tam olaraq 19 iyul 2016 22:37\nOnun_Mələyi Hmm.bele...bele iwlerr...\n19 iyul 2016 21:11\no qeder sefeh insanlar varkio qeder sefeh insanlar varki\n19 iyul 2016 19:31


İqtisadiyyat İnstitutu - RİÇARD KANTİLYON\nOxunub 317 dəfə\n(1680, Belliheyq, İrlandiya - 1734, London, Böyük Britaniya)\nƏsərləri: “Ümumiyyətlə ticarətin təbiəti haqqında təcrübə” (1730)\nİqtisadi fikir tarixində unikal və gözəl iz buraxmış görkəmli alimlərdən biri ingilis iqtisadçısı, bankir və demoqraf Riçard Kantilyon olmuşdur. Onun 1755-ci ildə Londonda fransız dilində nəşr edilmiş “Ümumiyyətlə ticarətin təbiəti haqqında təcrübə” adlı yeganə əsəri iqtisad elminin, xüsusilə də klassik məktəb və fiziokratların təliminin inkişafına əhəmiyyətli təsir göstərmişdir.\nKantilyon əsərində iddia edirdi ki, kağız və ya metal olmasından asılı olmayaraq pul millətin sərvətinin real ölçüsü deyildir. Onun fikrincə, sərvətin yeganə mənbəyi torpaqdır, çünki torpaq yaşayış vasitələri ehtiyatına malikdir, insan əməyi torpaqdan sərvət yaradır. Torpaq üç növ gəlir gətirir. İlk öncə fermerin xərclərini ödəyir, sonra həqiqi sahibinə fayda gətirir, sonda mülkiyyətçi mənfəət əldə edir. Bununla da, o, fiziokrat ideyalarını irəli sürürdü. Kantilyon iddia edirdi ki, bütün əhali, zümrələr, təbəqələr torpaq mülkiyyətçiləri hesabına varlanırlar. O, cəmiyyəti əkinçilər (kənd sahibləri, icarədarlar), sənətkarlar və tacirlərdən ibarət üç sinfə də bölmüşdü.\nKantilyonun merkantilist baxışları ticarət balansı naminə sənaye məhsullarının ixracının, lazım olan xammalın isə idxalının gücləndirilməsi tərəfdarı olmasında özünü büruzə verir.\nKantilyonun ən böyük xidmətlərindən biri ilk dəfə olaraq sahibkarlığın mahiyyətini gəlir əldə etməyə yönəlmiş iqtisadi fəaliyyət kimi nəzərdən keçirməsi, “iqtisadiyyatın əsas mühərriki” hesab etdiyi sahibkarın iqtisadi rolunu tədqiq etməsi olmuşdur. O, sahibkarı müəyyən məbləğdə sabit əmək haqqı alan işçi və dövlət qulluqçusundan fərqli olaraq, qeyri-müəyyən miqdarda gəlir əldə etmək üçün öz qorxu və riski ilə hərəkət edən, itkilərə hazır olan, uzaqgörən və gələcəyə istiqamətlənən təsərrüfat subyekti kimi səciyyələndirmişdir. Sahibkar mənfəət götürmək məqsədilə digərlərindən məhsulu müəyyən qiymətə alaraq bazarda baha satmağa çalışır. Sahibkar istehsal və mübadilə proseslərini həyata keçirir. Kantilyon sənətkar, kəndli və tacirlərlə yanaşı, bu kateqoriyaya quldur və dilənçiləri də daxil edirdi. Onun fikrincə, sahibkarlıq xüsusi növ iqtisadi funksiya olub, müxtəlif növ əmtəələr bazarında tələblə təklif arasında uyğunluq yaratmağa xidmət edir. Kantilyona görə, istehsal olunmuş məhsulun bazar qiyməti əvvəlcədən məlum olmadığından sahibkarı daim kommersiya riski müşayiət edir.\nKantilyon ilk dəfə “real və ya həqiqi dəyər” terminini istifadə etmiş və real dəyərlə bazar dəyərinin əlaqəsini göstərmişdir. Kantilyon pulu malların bir növü hesab edir və bununla qızılın ölkələr arasındakı hərəkətinin fəaliyyət mexanizmini belə izah edirdi: qızıl və əmtəələr onların ucuz olduğu bir ölkədən bahalı olduğu başqa ölkəyə doğru hərəkət edirlər. O, pulun miqdarı nəzəriyyəsini izah etməklə onun yaradıcılarından biri olmuş və qeyd etmişdir ki, yerli bazarlarda qiymətlərin dəyişməsi pulun və nəticədə, müxtəlif regionlar və ölkələr arasında gəlirlərin qeyri-bərabər paylanmasının nəticəsidir.\nİqtisadçının ən böyük nailiyyətlərindən biri tarixdə ilk dəfə olaraq məhsuldar kapitalın və məcmu məhsulun dövriyyəsini göstərməklə ictimai istehsalın artırılması sxemini qurması idi. Bununla Kantilyon ictimai istehsalın artırılması nəzəriyyəsini yaratmışdır. Kantilyonun fikrincə, əmtəənin həqiqi və ya daxili dəyərliliyi onun istehsalına sərf olunan əmək və torpağın miqdarına uyğun olur.\nOnun işlərində mübadilə, kredit, bazar qiymətləri, faiz, faiz dərəcələrinin artıb-azalması, xarici ticarət, bank fəaliyyəti və s. kimi məsələlərə baxılıb. Kantilyon tərəfindən hazırlanmış müddəalar, xüsusilə də, mənfəət və sahibkarlıq gəlirinin fərqi, valyuta devalvasiyasının ticarətə təsirinin təhlili, dövriyyədə olan pulun miqdarı və əmtəələrin çəkisi arasında olan asılılıq və s. sonralar klassik və neoklassik iqtisadi nəzəriyyələr tərəfindən qəbul və inkişaf etdirilmişdir.\nKantilyonun iqtisadi fikrin sonrakı inkişafına təsir göstərən iqtisadi düşüncə və ideyalarının zənginliyi və müxtəlifliyi onu XVIII əsrin iqtisadi nəzəriyyə sahəsində görkəmli və orijinal mütəfəkkirləri sırasına qoymuşdur.\nP.S. Böyük Britaniyanın paytaxtında tacir, daha sonra Fransada London və Paris arasında pul köçürmələri üzrə uğurlu bank işçisi kimi çalışan Kantilyon dayısının ölümündən sonra bankın sahibinə çevrilmişdir. Səyyah kimi Vest Hind, Uzaq Şərq, Braziliya və digər ölkələri gəzmişdir.\nKantilyon adam öldürməyə cəhddə ittiham olunub və iki dəfə qısa müddətə həbs edilib. O, Londonda öz evində, vəzifəsindən azad olunduğu üçün acıqlı olan qulluqçusu tərəfindən törədildiyi güman edilən yanğın zamanı vəfat etmişdir.\nKantilyon “müasir iqtisadiyyatın atası” adlandırılmışdır. Onun “siyasi iqtisadın beşiyi” adlandırılan və iqtisadi nəzəriyyə tarixində ilk tam traktat hesab edilən yeganə əsəri əlyazma şəklində geniş yayılsa da, 1755-ci ilə qədər nəşr olunmayıb.\nKantilyon, Adam Smitin “Xalqların sərvətinin təbiəti və səbəbləri haqqında tədqiqat” adlı məşhur əsərində misal gətirdiyi azsaylı iqtisadçılardandır.


The Queen's Corgi - Cirtdan.TV\n2019-cü(ci) il istehsalı olan HD keyfiyyətli The Queen's Corgi(The Queen's Corgi) video materialı Cirtdan.TV portalında 2021.04.05 tarixində dərc olunmuş və onu 1073 istifadəçi online izləmişdir.\nKralıça Elizabetin sadiq dostu olan Corgi adlı itin itdikdən sonra başına gələn macəralar sizə də maraqlı ola bilər\nFilmdə çəkilmişlər: Rusty Shackleford, Jo Wyatt, Leo Barakat\nThe Queen's Corgi videosunu online ləngiməsiz yaxşı keyfiyyətdə izləmək üçün (avtomatik yüklənir), sizin internetin sürəti 1Mbit/s-dən artıq olmalıdır. Videonun yüksək keyfiyyətdə izlənməsi üçün internetin sürəti 2Mbit/s-dən artıq olmalıdır.\nƏgər sizin internetin sürəti The Queen's Corgi videosuna bir başa baxmağa imkan vermirsə, pauza düyməsinə basaraq bir neçə dəqiqə gözləyin. Daha rahat izləmə üçün biz sizə Mozilla,Opera və ya Google Chrome-u yükləməyi məsləhət görürük.\nƏgər "The Queen's Corgi" video materialının yayımına çıxış dayanıbsa və ya adı çəkilən video materialın saytdan silinməsini istəyirsinizsə bizimlə əlaqə saxlayın


Azərbaycan dünyada müasir texnologiyaların inkişafında öz sözünü deyir - İki sahil\n28 mart 2020 13:05 Bütün xəbərlər Haqqımızda Əlaqə\nAzərbaycan dünyada müasir texnologiyaların inkişafında öz sözünü deyir\nNeft kapitalının insan kapitalına çevrilməsi bu günümüzün reallıqlarındandır\n2003-cü ildə xalqın böyük əksəriyyətinin dəstəyini qazanaraq Prezident seçilən cənab İlham Əliyev ilk gündən iqtisadi artımın qeyri-neft sektorunun hesabına olmasını qarşıya mühüm vəzifə kimi qoydu. Dövlətimizin başçısı İlham Əliyev bu çağırışı etdi ki, əgər biz inkişaf etmiş ölkələrin tarixinə və bugünkü inkişaf dinamikasına nəzər salsaq görərik ki, əsas hərəkətverici qüvvə təhsildir, elmdir, texnologiyalardır, innovasiyalardır.\nOna görə biz də çalışırıq və bundan sonra da çalışmalıyıq ki, Azərbaycanda təhsilin səviyyəsi daha da qalxsın. Təhsilin səviyyəsi dünyanın ən yüksək standartlarına cavab versin. Onda ölkəmizin uzunmüddətli, dayanıqlı inkişafı təmin ediləcək. Cənab İlham Əliyevin “Neft kapitalını insan kapitalına çevirək” tezisinə uyğun olaraq iqtisadiyyatın şaxələndirilməsi istiqamətində davamlı addımlar atıldı. Ən əsası qarşıya qoyulan məqsədə nail olmaq üçün regionların malik olduğu potensial imkanlardan səmərəli istifadənin prioritetliyi önə çəkildi və buna uyğun olaraq regional inkişaf proqramları qəbul olundu, uğurla icra edildi. Artıq 4-cü Dövlət Proqramın icrasının bir ili tamam oldu. Dövlət Proqramlarında nəzərdə tutulmuş vəzifələrin icrası ölkədə qeyri-neft sektorunun davamlı inkişafına, regionlarda kommunal xidmətlərin və sosial infrastruktur təminatının, keyfiyyətinin yüksəldilməsinə, sahibkarlıq mühitinin daha da yaxşılaşdırılmasına, investisiya qoyuluşunun artmasına, yeni müəssisələrin, iş yerlərinin açılmasına və nəticədə, əhalinin məşğulluğunun artırılmasına və yoxsulluq səviyyəsinin azaldılmasına geniş imkanlar açıb.\nDavamlı inkişafa yol açan əsas amillərdən biri məhz yeni texnologiyaların inkişafı və tətbiqidir. Hər zaman qeyd olunduğu kimi, iqtisadiyyatın inkişafı elmin və yeni texnologiyaların inkişafı ilə zəncirvari bağlıdır. İKT son illər sürətlə inkişaf edərək iqtisadiyyatın aparıcı sahələrindən birinə çevrilmiş, ölkənin iqtisadi, sosial və mədəni inkişafına, dövlət idarəçiliyinin təkmilləşdirilməsinə və bütövlükdə ictimai həyatın demokratikləşməsinə mühüm töhfələr verir. Ölkə əhalisinin 85 faizindən çoxu internet istifadəçisidir. Bu göstəricilərə görə Azərbaycan MDB və Mərkəzi Asiyada liderdir. Azərbaycanda internet mediasının inkişafı və müasir texnologiyalardan istifadə geniş vüsət alır, ən yeni 4G, 5G xidmətləri təqdim edilir. İKT sahəsində əlverişli biznes, investisiya mühiti mövcuddur və həyata keçirilən liberal iqtisadi islahatlar sayəsində özəl sektorun fəaliyyəti ildən-ilə genişlənməkdədir. Bunun nəticəsidir ki, bir çox maliyyə qurumlarının, xüsusilə Azərbaycanı ən islahatçı ölkə kimi dəyərləndirən Dünya Bankının, həmçinin Dünya İqtisadi Forumunun hesabatlarında Azərbaycan bu sahədə də liderliyini qoruyur.\nÖlkəmizdə informasiya-kommunikasiya texnologiyalarının inkişafına diqqətin bariz nümunəsi dövlətimizin başçısı İlham Əliyevin 17 fevral 2003-cü il tarixli Sərəncamı ilə təsdiq edilmiş “Azərbaycan Respublikasının inkişafı naminə informasiya və kommunikasiya texnologiyaları üzrə Milli Strategiya (2003-2012)” nın uğurlu icrası nəticəsində təhsil, səhiyyə və digər sosial sahələrdə, iqtisadiyyatda, biznes fəaliyyətində, gündəlik həyatda İKT-nin imkanlarından istifadə səviyyəsinin nəzərəçarpacaq dərəcədə artmasını, 2013-cü ilin ölkəmizdə “İKT ili” elan edilməsini, 2016-cı ildə “Azərbaycan Respublikasında informasiya cəmiyyətinin inkişafına dair Milli Strategiyanın həyata keçirilməsi üzrə 2016-2020-ci illər üçün Dövlət Proqramı”nın təsdiq edilməsini xüsusi qeyd etməliyik. “İKT ili”ndə ölkəmizin ilk telekommunikasiya peyki orbitə buraxıldı. Ölkə Prezidenti İlham Əliyev bu hadisəni xalqımızın, dövlətimizin böyük nailiyyəti kimi dəyərləndirərək bildirmişdir: “Bu, doğrudan da tarixi bir gündür, böyük nailiyyətdir, dövlətimizin böyük qələbəsidir. Bu hadisə onu göstərir ki, müstəqil Azərbaycan dövləti sürətlə, hərtərəfli inkişaf edir və biz artıq kosmik klubun üzvüyük.” “Azərspace-1” ölkəmizdə kosmik sənayenin inkişaf etdirilməsinə, peyk texnologiyalarının geniş tətbiqinə, telekommunikasiya, internet, televiziya-radio yayımı xidmətlərinə olan tələbatın ödənilməsinə şərait yaradaraq, iqtisadi, sosial, elmi, mədəni, təhlükəsizlik və s. sahələrdə inkişafa təkan verir. 2016-cı ildə “Azərsky” müşahidə peyki və 2018-ci ildə isə “Azərspace- 2” peyki orbitə buraxıldı. “Bu peyklərin çox böyük əhəmiyyəti var” söyləyən dövlətimizin başçısı İlham Əliyev bildirir ki, bu, ilk növbədə, Azərbaycanın informasiya təhlükəsizliyi baxımından xüsusi əhəmiyyət kəsb edir. Bu gün peyklərimiz vasitəsilə Azərbaycan telekanalları dünyaya öz verilişlərini təqdim edirlər. Peyklərin kommersiya tərəfi də xüsusi qeyd olunmalıdır. Bu gün Azərbaycan öz məhsulunu ixrac edir və peyklərin fəaliyyəti nəticəsində ölkəmizə valyuta gəlir. Azərbaycanın kosmik sənayedə əldə etdiyi uğurlar öz növbəsində qeyri-neft sektorunun inkişafını şərtləndirir. “Azərsky” müşahidə peyki vasitəsilə nəinki ölkəmizin, dünyanın istənilən nöqtəsində baş verən bütün hadisələri daim izləyə bilirik. Azərbaycanın müdafiə və hərbi potensialının gücləndirilməsində “Azərsky” peykinin xüsusi rolu vardır. Bu peykin fəaliyyəti nəticəsində bu sahədə də xaricdən asılılıq tamamilə aradan qaldırılıb. Bir sözlə, Azərbaycan qısa müddətdə dünyanın kosmik klubunun dəyərli üzvünə çevrilib. Bu gün Azərbaycan dünyada müasir texnologiyaların inkişafında öz dəyərli sözünü deyir. Azərbaycan İKT sahəsində təkcə region deyil, həm də beynəlxalq aləm üçün əhəmiyyətli olan tədbirlərin fəal iştirakçısı və təşkilatçısıdır. Ölkəmizdə ənənəvi olaraq hər il keçirilən “BakuTel” beynəlxalq sərgi və konfransı Xəzəryanı və Qafqaz regionlarında ən iri telekommunikasiya və informasiya texnologiyaları sərgilərindən birinə çevrilmiş, ildən-ilə onun əhatə dairəsinin və iştirakçılarının tərkibinin genişlənməsi də deyilənlərin təsdiqidir.\nDövlətimizin başçısı İlham Əliyev Azərbaycanın 2022-ci ildə Beynəlxalq Astronavtika Konqresinə ev sahibliyi məsələsindən bəhs edərkən bu mühüm məqamı xüsusi qeyd edir ki, 1973-cü ildə Sovet İttifaqı dönəmində Beynəlxalq Astronavtika Konqresi Sovet İttifaqında keçirilmişdir. Cəmi bir dəfə, o da Bakı şəhərində: “O vaxt ulu öndər Heydər Əliyev Azərbaycanın rəhbəri kimi böyük səylər göstərmişdir ki, Sovet İttifaqında bu Konqres məhz Bakıda keçirilsin. Hesab edirəm ki, 2022-ci ildə - təxminən 50 ildən sonra müstəqil Azərbaycanda bu Konqresin keçirilməsi böyük rəmzi məna daşıyır. O vaxt biz müstəqil deyildik, ancaq Sovet İttifaqında məhz Bakı Astronavtika Konqresinin məkanı kimi seçilmişdi. Bu gün isə biz müstəqilik və müstəqil Azərbaycan bu böyük tədbirə ev sahibliyi edəcəkdir.” Bu mühüm hadisəni Azərbaycanın növbəti qələbəsi kimi dəyərləndirən cənab İlham Əliyev ölkəmizin bu tədbirə ev sahibliyinin böyük məsuliyyət və bununla bərabər böyük fürsət olduğunu vurğulayır.\nHər zaman qeyd olunduğu kimi, dünyanın texnoloji gündəliyinin Azərbaycanda müzakirə olunması bir daha bu sahədə malik olduğumuz imkanların təqdimatına böyük töhfə olacaq. “XX əsr texnoloji mübarizə əsridir və bizim kadr potensialımız, texniki imkanlarımız buna hazır olmalıdır” deyən dövlətimizin başçısı İlham Əliyev bu əminliyi də ifadə edir ki, genişmiqyaslı beynəlxalq tədbirlərin keçirilməsi istiqamətində son illər ərzində əldə edilmiş təcrübə bizə imkan verir ki, Konqres ən yüksək səviyyədə keçirilsin. Bundan sonra da kadr hazırlığı, texnoloji inkişaf, müasir texnologiyaların Azərbaycana gətirilməsi istiqamətində əlavə addımlar atılacaq.\nQeyd edək ki, Azərbaycanın qarşıdakı illərdə hədəflərini müəyyənləşdirən “Azərbaycan 2020: gələcəyə baxış” İnkişaf Konsepsiyasında 2020-ci ilədək əsasən qeyri-neft sektorunun inkişafı hesabına ümumi daxili məhsulun iki dəfə artırılması mühüm hədəf kimi müəyyənləşdirilmiş və bu hədəfin reallaşdırılmasında İKT sektorunun rolu, potensialı önə çəkilir. Dövlətimizin başçısı İlham Əliyev konsepsiyaya uyğun olaraq ölkədə innovasiyayönümlü və biliyə əsaslanan iqtisadiyyatın qurulması hesabına davamlı iqtisadi artıma və tərəqqiyə nail olunmaq üçün İKT sektorunun inkişafının prioritetliyini mühüm vəzifə kimi qarşıya qoyub. Konsepsiyada müəyyən edilmiş əsas hədəfə çatmaq üçün İKT sektorunun həcminin 4 dəfədən çox genişləndirilməsi nəzərdə tutulub. Bu mühüm addımlar onu deməyə əsas verir ki, müstəqil Azərbaycan dövlətinin gələcək tarixi də İKT-nin davamlı inkişafı ilə əlamətdar olacaq və ölkəmiz bu sahədə daha möhtəşəm uğurlara imza atacaq. Bu günümüzün əsas çağırışını-İKT sektorunun tərəqqisini sürətləndirmək üçün yüksək ixtisaslı kadrların yetişdirilməsi, onların dövlət idarəçiliyində irəli çəkilməsi, gənclərin potensial imkanlarından səmərli istifadə olunması istiqamətində atılan addımların davamlılığı da göz önündədir. Cənab İlham Əliyev daim bildirir ki, ölkənin iqtisadi tərəqqisi kadr hazırlığı ilə uzlaşmalıdır. Bu günlərdə dövlətimizin başçısı İlham Əliyevin bölgələrə səfəri çərçivəsində Tovuz rayonunda “ASAN Həyat” kompleksinin istifadəyə verilməsi mərasimində də bu fikirlər xüsusi vurğulanmışdır ki, gənclər burada çox gözəl məktəb keçərək həyatda layiqli yer tutacaqlar ki, gələcəkdə ölkəmizin inkişafı üçün səylərini əsirgəməsinlər: “Buna nail olmaq üçün ilk növbədə, bilikli, savadlı və vətənpərvər olmalısınız. Hesab edirəm ki, bu üç əsas amil gələcəkdə də Azərbaycanı bütün bəlalardan qoruyacaq, necə ki, bu gün qoruyur.”


Bakı Avropa Oyunlarında 500-ə qədər idmançının dopinq istifadə etdiyi açıqlandı » GundemXeber İnformasiya Portalı\nGundemxeber.az » İdman » Bakı Avropa Oyunlarında 500-ə qədər idmançının dopinq istifadə etdiyi açıqlandı\nBakı Avropa Oyunlarında 500-ə qədər idmançının dopinq istifadə etdiyi açıqlandı\nTarix: 10-03-2016, 23:36 Bölmə :İdman Baxış: 0\nMəşhur tennisçi Marina Şarapovanın qanında aşkarlanan və onun parlaq idman karyerasına böyük zərbə vuran meldoniypereparatı ötən il keçirilən Bakı Avropa Oyunlarında atletlər tərəfindən kütləvi istifadə olunub.\nVirtualaz.org xəbər verir ki, bu barədə Britaniyanın idman təbabəti jurnalı “BritishJournal of SportsMedicine” tərəfindən aparılan araşdırmada deyilir. Araşdırmanın nəticələri barədə Britaniya mətbuatı, o cümlədən “TheTelergaph” qəzeti yazır.\nAraşdırmaya əsasən Bakı Avropa Oyunları zamanı 500-ə yaxın idmançının meldoniypereparatından istifadə etdiyi müəyyən edilib. Lakin bir mühüm nüans var ki, həmin vaxt Beynəlxalq Antidopinq Agentliyi (WorldAntiDopingAgency's-WADA) meldoniypereparatını idmançıların istifadəsi üçün qadağan edilmiş pereparatlar siyahısına daxil etməmişdi. Bununla belə agentlik pereparatı monitorinq altına almışdı və onun dopinq təsiri göstərdiyinə dair şübhələri araşdırırdı. WADAmeldoniyi bu il yanvarın 1-də qadağan edib. Marina Şarapovanın isə bu pereparatdan qadağadan sona istifadə etdiyi müəyyən olunub.\n“BritishJournal of SportsMedicine” tərəfindən aparılan araşdırmada müəyyən olunub ki, Bakı oyunlarında idmançıların bu pereparatdan istifadə səviyyəsi “qorxunc” həddə olub. Oyunların 13 medalçısının həmin vaxt qadağan edilməyən bu pereparatdan istifadə etdiyi təsdiqlənib. Yarışlara qatılan idmançılardan 762-nin sidik nümunələrinin analizi göstərib ki, onlardan 66-nın qanında meldoniy var.\nAraşdırmada belə nəticəyə gəlinir ki, yarışlara qatılan 5632 idmançı arasında bu nisbət təxminən 490 idmançı edir. Hərçənd ki, araşdırma müəllifləri bu rəqəmin yüksək ola biləcəyini istisna etmir. Çünki meldoniypereparatından istifadə yarışlara qatılan 21 ölkədən ancaq 7-də lisenziyalaşdırılmışdı. “Bu nəticələr göstərir ki, həmin pereparat əsasən sağlam idmançı nəsli arasında resept üzrə həddən artıq və qeyri-rasional şəkildə istifadə olunub”-araşdırmada deyilir.\nAraşdırmaya əsasən qanında meldoniy aşkarlanan 66 idmançıdan cəmi 23-ü bu pereparatı istifadə etdiyini təsdiq edib. Hərçənd ki, həmin vaxt bu pereparatdan istifadə qadağan deyildi. Habelə cəmi iki milli olimpiya komitəsi meldoniypereparatını Azərbaycana apardıqlarını təsdiq edib.\nBildirilir ki, WADA London Olimpiya Oyunları və Paralimpiya Oyunları zamanı meldoniumpereparatından ayrı-ayrı idmançıların istifadə etdiyinə dair məlumatlar əsasında bu pereparatı monitorinq altına alıb. Meldoniy Latviyada istehsal olunur, əsasən keçmiş sovet respublikalarında ürək xəstəliklərinin müalicəsi üçün tətbiq edilən dərmandır. WADA bu pereparatdan istifadənin idmançıların göstəricilərinə təsir ediyinə dair “sübutlar” əsasında onu dopinq siyahısına daxil edib.\nXatırladaq ki, meldoniy Şarapova ilə yanaşı daha bir neçə məşhur rusiyalı idmançıda aşkarlanıb. Şarapova bu pereparatdan istifadə etdiyini özü etiraf edib və barəsində Beynəlxalq Xokkey Federasiyası tərəfindən araşdırma başladılıb. Əgər araşdırma nəticəsində Şarapovanınmeldoniydən bilərəkdən istifadə etdiyi təsdiqlənərsə onu yarışlardan 4 illik diskvalifikasiya gözləyir. Əgər idmançının peraparatı bilmədən istifadə etdiyi müəyyən olunsa onun cəzası yüngül olacaq. Bu halda onu 2 illik diskvalifikasiya gözləyir.\nRusiyada bir çoxları hesab edir ki, meldoniy ətrafında başlayan bu qalmaqal siyasidir və məqsəd rus idmanına zərbə vurmaqdır. USA Today qəzeti isə yazıb ki, bu pereparat ABŞ-ın antidopinq agentliyi USADA-nın müraciəti əsasında qadağan edilib. 2014-cü ildə USADA konfidensial mənbələrdən məlumat əldə edib ki, Şərqi Avropadan olan idmançıların arasında bu pereparatdan istifadə geniş yayılıb. Bundan sonra Arizona ştatında keçirilən illik forumda USADA bu pereparatın qadağan edilməsi məsələsini qoyub. Ardınca WADA təsadüfi seçilmiş 8300 idmançıdan götürülmüş analizlər əsasənda müəyyən edib ki, onların 2.2 faizinin qanında meldoniy var. Nəticədə 2015-ci ilin oktyabrında WADA meldoniyin qadağan edilmsi haqda qərar çıxarıb. Qadağa 2016-cı il yanvarın 1-dən qüvvəyə minib.\nBakı-2017 Oyunlarında antidopinq nəzarəti təmin ...\nAzərbayacana “saxta olimpiada” sırıyıblar ...\nAzərbaycanda adı dopinq qalmaqalında ən çox ...\n"Azinko Holding" Atletlər Kəndindəki evləri ...


ASAN STIL BƏYANATLARI: 500 $ -DAN AŞAĞI 12 UNIKAL QƏHVƏ MASASI - STIL\nQonaq otağınızı dəyişdirin: 500 dollardan aşağı qəhvə masaları hazırlayan 12 bəyanat\nBir sehpa, oturma otağınızın möhtəşəm sxemində olduqca vacib bir hissədir. Həm faydalıdır, həm də üslub açıqlaması etmək üçün bir şansdır. Bir sehpa üçün alış -veriş edərkən ən böyük problem, həqiqətən bənzərsiz olanların tez -tez qol və ayağa başa gəlməsidir. Beləliklə, özümə 500 dollardan aşağı olan və standart ağacınızdan və ya açıq çərçivə masanızdan daha stilistik şəkildə təklif edən 12 tapmağı tapşırdım. Büdcəyə uyğun sərin qəhvə masaları var, millət və bu ikinci əl mənbələri də saymır. Bir ovuc hətta 250 dolların altındadır, buna görə tıklamağa başlayın.\nAmazon -da Novogratz İkonik Delikli Metal Qəhvə Masası104 dollar İndi Alın\nHamının ən çox sevdiyi dizayn ailəsi indi Amazon ilə birlikdə mebel kolleksiyasına sahibdir və bu delikli sehpa qızıldan çox gözəldir. Bir az daha zərli bir şey axtarırsınızsa, qara rəngdə də gəlir.\nSTOCKHOLM 2017 Qəhvə Masası, Rattan IKEA -da109 dollar İndi Alın\nO.G. -ni daxil etmədən şık sürətli mebeldə necə yazı yaza bilərdim, IKEA ? İnanılmaz dərəcədə populyar rattan meylinin cavabı, bu uzun və incə masa incədir, ancaq bir otağa gətirdiyi toxuma çox şeydən xəbər verir. A da mövcuddur daha kiçik ölçü .\nSauder -də Harvey Park Kolleksiyası Qəhvə Masası120 dollar İndi Alın\nCarrara mərmər dadına və laminat büdcəsinə sahibsinizsə, bu adamın ağılsız üslubları qədər yaxşıdır. Həm də uzun və incədir, bu da olduqca kiçik bir məkanı dost edir.\nHədəfdə Eşik Stepney Qəhvə Masası130 dollar İndi Alın\nPirinç və qara birlikdə qəşəng və müasir olduğu üçün həmişə mebel üçün qazanan bir birləşmədir. Bu əlverişli masanın başqa bir xüsusiyyəti? Çərçivənin altındakı diaqonal detal.\nİlk onluq: Ən yaxşı qəhvə masaları\nDiqqət Edilməli 12 Cüt Vəzifəli Osmanlı Kokteyli Masası\nStil Yaradanlar: Hər Büdcə üçün 24 Təzə Qəhvə Masası Tapır\n300 $ -ın altında: 13 Cute, Chic (& Ucuz!) Qəhvə Masaları\nDünya bazarında taxta dilim qəhvə masası220 dollar İndi Alın\nÜstünü yellədinmi? canlı kənar sehpa Emily Henderson son yerində idi? Mən də həmçinin. Bu saç tokası ayaq üslubu, qiymətin təxminən üçdə bir hissəsinə bənzər bir vibe təqdim edir.\nUrban Outfitters -da Elliot Aynalı Qəhvə Masası287 dollar İndi Alın\nYaxşı şeylər üçdə gəlir və bütün bu aynalı qurğunu cəmi 300 dollardan aşağı tuta bilərsiniz.\nWisteria -da Dördlü Sehpa379 dollar İndi Alın\nBu pint ölçülü yaraşıqlı əsl razılaşmadır. Üstü cilalanmış mərmərdir və silueti yığcam saxlamaq və hərəkət etmək asan olması üçün dairəvi formada oyulmuşdur.\nDigər Yaxşı Resurslar:\nHome Crush: Sevdiyiniz Qəhvə Masaları - Alice & Lois\nQəhvə masası (500 dollardan aşağı!) - Boz Bozu sevir\n500 dollardan aşağı olan ən yaxşı qəhvə masaları - Seçim\nSauder Butikində Kosmik Çərçivə Masası425 dollar İndi Alın\nBilirdinizmi? Sauder adlı ultra müasir, daha yüksək səviyyəli kolleksiyaya malikdir Sauder Butiki ? Şanslıyıq ki, hamısı həqiqətən əlverişlidir. Polad, şam və dumanlı şüşədən hazırlanan bu modul sehpa çox rahatlıq təmin edir və parlaq inteqrasiya olunmuş jurnal rafı üçün bonus xal qazanır.\nCB2 -də təzə kəsilmiş yan masa449 dollar İndi Alın\nAnanas bitdikmi? Fred Segal kapsul kolleksiyasına daxil olan bu şıltaq alüminiumu görənə qədər olduğumu düşündüm. CB2 . Qəti bir söhbət başlanğıcıdır.\nUrban Outfitters -də Sherman Qəhvə Masası479 dollar İndi Alın\nMükəmməl forma və funksiyanın kəsişdiyi bu cədvəl müasir sənətə bənzəyir, eyni zamanda bütün ehtimal və məqsədləriniz üçün dörd ayrı saxlama rəfinə/bölməsinə sahibdir.\nAntropologiyada Jüt Qəhvə Masası498 dollar İndi Alın\nAnthro -da 500 dollardan aşağı bir sehpa, vəhşi təbiətdə bir boynuzlu at görmək kimidir, buna görə kimsə bu heykəltəraşlıq süfrəsini götürün. Hələ də vizual olaraq yüngül olsa da kosmosa bu qədər gözəl bir toxuma əlavə edərdi.\nWest Elm -də Heykəltəraş Beton Tamburlu Sehpa499 dollar İndi Alın\nBir bəyanat parçası haqqında danışın. Və beton olduqca sarsılmaz deyilmi? Bütün sənaye qəşəng görünüşünə sahib olsanız, pulunuzun dəyərini buradan əldə edəcəksiniz.\nDanielle Blundell, interyerləri, dekorasiya və təşkil etmələri əhatə edən New York mərkəzli bir yazıçı və redaktordur. Ev dizaynını, topuqlarını və xokkeyi sevir (mütləq bu qaydada deyil).\nMilad üçün geri sayım: Hər Büdcə üçün 15 Advent Təqvim\nPərakəndə qiyamçılar: Fərqli şəkildə edən mebel markaları\nDaxili divarı yıxmadan əvvəl soruşmalı olduğunuz 10 sual\nTarixi ilə Dolu və Şık Kaliforniya Evi\n222 gördükdə nə deməkdir


Vətən müharibəsinin iştirakçısı olan yeni Baş Qərargah rəisi... - DOSYE » Dogruxeber.az\nDogruXeber.az: - Azərbaycan Silahlı Qüvvələrinin Baş Qərargah rəisi təyin edilən Kərim Vəliyev müdafiə nazirinin müavini kimi ictimaiyyətə tanışdır. Lakin onun keçdiyi hərb yolu cəmiyyətdə maraq doğurur.\nBu vəzifədən öncə Müdafiə Nazirliyinin Şəxsi Heyət Baş İdarəsinin rəisi və müdafiə nazirinin müavini vəzifələrini icra edən general-leytenant Vəliyev Kərim Tofiq oğlu 9 fevral 1961-ci ildə Bakı şəhərində anadan olub.\nO, 1982-cü ildə Bakı Ali Ümumqoşun Komandirlər Məktəbini fərqlənmə ilə bitirib. 1982–1990-cı illərdə SSRİ Silahlı Qüvvələri tərkibində kursant taqım komandiri, tədris şöbə rəisinin köməkçisi, tədris şöbə rəisinin baş köməkçisi vəzifələrində xidmət edib. 1990–1994-cü illərdə Frunze adına Hərbi Akademiyada qiyabi təhsil alıb.\nPrezident İlham Əliyevin sərəncamı ilə 1994-cü ildə "Azərbaycan Bayrağı" ordeni, 2005-ci ildə "Vətən uğrunda" medalı və 2012-ci ildə "Hərbi xidmətlərə görə" medalı ilə təltif olunub.\nVətən Müharibəsində şəxsən iştirak edən general "Zəfər” ordeni, Ağdamın, Qubadlının və Cəbrayılın azad olunmasına görə medalları ilə təltif edilib.//dia.az


Konstantin Krasuski — Vikipediya\nKrasuski Konstantin Adamoviç\n14 sentyabr 1867\nProfessor, SSRİ EA-nın müxbir üzvü (1933)\nSankt-Peterburq Universitetinin Fizika və Riyaziyyat fakültəsi[d]\nSSRİ Elmlər Akademiyası\nKrasuski Konstantin Adamoviç (2 (14) sentyabr 1867 və ya 14 (26) sentyabr 1867, Ryazan quberniyası[d] və ya Zaraysk, Ryazan quberniyası[d] – 7 aprel 1937, Bakı) — Professor, SSRİ EA-nın müxbir üzvü (1933).\n3 Elmi əsərlər\nKrasuski Konstantin Adamoviç 1867-ci il sentyabrın 14-də Moskva vilayətinin Zaraysk şəhərində anadan olub. 1891-ci ildə Peterburq Universitetinin fizika-riyaziyyat fakültəsini bitirib. 1902-ci ildə kimya üzrə magistr alimlik dərəcəsi, 1903-cü ildə professor elmi adı almışdır. 1902-1907-ci illərdə Varşava Universitetində professor kimi çalışıb, 1911-ci ildə Kiyev Universitetində kimya üzrə doktorluq dissertasiyası müdafiə edib, 1926-cı ildə Ukrayna SSR EA-nın, 1933-ci ildə isə SSRİ EA-nın müxbir üzvü seçilib. 1907-1912-ci illərdə Kiyev Politexnik İnstitutunda, 1913-1916-cı illərdə Kiyev Universitetində, 1916-1919-cu illərdə Xarkov Universitetində işləyib. 1929-cu ildə Azərbaycana dəvət olunub. 1929-30-cu illərdə Bakı Dövlət Universitetində, 1930-1937-ci illərdə Azərbaycan Sənaye İnstitutunda “Üzvi-kimya” kafedrasına rəhbərlik edib. 1935-1937-ci illərdə SSRİ EA Azərbaycan Filialının Kimya İnstitutunun təşki¬latçısı və ilk direktoru olub.\nElmi fəaliyyəti[redaktə | mənbəni redaktə et]\nK.Krasuskinin elmi fəaliyyətinin əsasını hipoxlorit turşusunun olefinlərə birləşmə qaydasının müəyyən edilməsi, üzvi oksidlərin iştirakı ilə gedən izomerləşmə reaksiyalarının öyrənilməsi, ammonyak və aminlərin üzvi oksidlərə təsirinin araşdırılması məsələləri təşkil edib. Onun tərəfindən müəyyən edilib ki, aminlər qeyri-simmetrik oksidlərə birləşən zaman hidrogen ən az olan yerə birləşir və nəticədə ikili aminospirt əmələ gəlir. Bu proses K.Krasuski qaydası adı ilə üzvi kimyada geniş istifadə olunur. Azərbaycanda üzvi kimya elminin inkişafında, elmi kadrların hazırlanmasında, üzvi kimya laboratoriyalarının təşkil edilməsində K.Krasuskinin böyük xidmətləri olub.\nElmi əsərlər[redaktə | mənbəni redaktə et]\nK.Krasuski 60-dan artıq elmi əsərin müəllifidir.\nTəltiflər[redaktə | mənbəni redaktə et]\nK.Krasuski Azərbaycan SSR «Əməkdar elm xadimi» adına layiq görülüb.\nMənbə — "https://az.wikipedia.org/w/index.php?title=Konstantin_Krasuski&oldid=6066247"\n14 sentyabrda doğulanlar\n1867-ci ildə doğulanlar\n26 sentyabrda doğulanlar\nRyazan quberniyasında doğulanlar\n7 apreldə vəfat edənlər\nSSRİ EA-nın müxbir üzvləri\nAzərbaycan SSR əməkdar elm xadimləri\nBu səhifə sonuncu dəfə 24 iyul 2021 11:59 tarixində redaktə edilib.